text: 200 elever giver deres bud på en god folkeskole
  12 januar 2016 kl. 10.45
  200 elever er tirsdag samlet i Esbjerg for at komme med deres bud på den ideelle og gode folkeskole.
  Et partnerskab med Danske Skoleelever har givet Esbjerg status som elevvenlig kommune, og folkeskole-eleverne mærker lige fra starten af det nye år  det nye samarbejde.
  Omkring 200 elever fra elevrådene på kommunens syv skoler, Darum Børneby, Esbjerg Ungdomsskole og Studie 10 er nemlig tirsdag samlet på Esbjerg Conference Hotel, hvor de sammen skal give deres bud på, hvordan den ideelle folkeskole i Esbjerg Kommune ser ud. Derudover skal alle elevrådenes formænd og næstformænd for første gang samles i det nye fælleselevråd, som repræsenterer alle folkeskolerne i kommunen.
  Målet er at styrke elevdemokratiet og sikre, at eleverne bliver inddraget i beslutninger, der vedrører deres skoleliv og trivsel. Det betyder, at fælleselevrådet får høringsret og skal inddrages i Esbjerg Kommunes arbejde inden for områder, der har indflydelse på elevernes hverdag.
  En af de elever der idag var med til mødet var Anders Toft Nielsen fra Auraskolen
  
  